Marraskuu 2014

Uusi joustava hiomanauha profiloiduille yksityiskohdille

Norton lanseeraa uuden hiomanauhan, joka on erittäin joustava ja siten sopiva profiloitujen yksityiskohtien käsivaraiseen hiontaan. Valmistajan mukaan uusi hiomanauha Norton R946 kestää lisäksi erittäin hyvin kulutusta ja hionta sillä on nopeaa.

Nortonin uusi hiomanauha R946 valmistetaan suorituskykyisestä keraamisesta hioma-aineesta ja selkämateriaali on joustavaa polypuuvillaa (sekoitus polyesteriä ja puuvillaa). Hiomanauha on erittäin joustava ja taipuisa, mutta aikaansaa kuitenkin aggressiivisen ja nopean hionnan. Hiomanauhassa on lisäksi ylimääräinen täytekerros (Supersize), joka vähentää lämmön kehittymistä ja näin ollen pienentää hiottavan yksityiskohdan palovaaraa. Hiomanauha kestää hyvin kulutusta ja sillä on pitkä käyttöikä.

Norton R946 on tarkoitettu ensisijaisesti sekä kovien että pehmeiden metallien, kuten esimerkiksi inconelista, ruostumattomasta materiaalista, alumiinista ja messingistä valmistettujen profiloitujen yksityiskohtien käsivaraiseen hiontaan backstand-koneilla. Esimerkkinä käyttöalueista on turbiiniterien, sekoittimien ja keittiölaitteiden keskikarkea ja hieno hionta.

”Hiomanauhan joustavan rakenteen ansiosta voidaan profiloitujen yksityiskohtien hionnassa saavuttaa huomattavaa tehokkuuden kasvua, sillä nauhalla voi hioa nopeammin ja sen käyttöikä on pidempi kuin perinteisten hiomanauhojen,” kertoo Timo Sutinen, Saint-Gobain Abrasives AB:n Suomen myyntivastaava.

Katso myös www.saint-gobain-abrasives.com